**PRIJAVE ZA UPIS U 1. RAZRED GLAZBENOG ODJELA**

Glazbeni odjel OŠ Stjepana Basaričeka poziva sve zainteresirane da se prijave za upis u 1. razred Glazbenog odjela za školsku godinu 2025./2026.

Prijaviti se možete na sljedeće instrumente: - klavir

 - gitara

 - klarinet

 - harmonika

 - flauta

 - violina

Prijave se vrše putem interneta zaključno sa **utorkom 27. svibnja 2025.** Potrebno je ispuniti prijavnicu (klikni **OVDJE**) koju možete pronaći na web stranici škole http://os-sbasariceka-ivanicgrad.skole.hr/ te je poslati elektronskim putem na mail škole ured@os-sbasariceka-ivanicgrad.skole.hr .

**Raspored audicija će biti objavljen na web stranici škole u srijedu 28. svibnja 2025., a audicije će se održati 2. i 3. lipnja u OŠ Stjepana Basaričeka.**

Na audiciji ispitna komisija, sastavljena od učitelja i stručnih suradnika, vrši provjeru glazbenih sposobnosti djeteta. Provjera se sastoji od 3 elementa :

1) Provjera glazbenog sluha ♫

Dijete pjeva dječju pjesmicu koju je unaprijed pripremilo. Dovoljno je otpjevati jednu do dvije strofe pjesmice.

2) Provjera glazbene memorije ♫

 a) učitelj – ispitivač pjeva 4 jednostavne (kratke) melodije koje dijete ponovi neposredno za ispitivačem.

 b) učitelj – ispitivač otpjeva ili odsvira pojedinačni ton koji dijete reproducira pjevanjem

3) Provjera osjećaja za ritam ♫

Učitelj – ispitivač kuca (olovkom po stolu) ili plješće dlanovima dvotaktnu ritamsku frazu koju dijete, neposredno nakon slušanja, nastoji samo reproducirati.

 Svaki element provjere boduje se bodovima od 1 do 5 koje dodjeljuje svaki od tri člana ispitne komisije. Maksimalni broj bodova je 45.

 Prema potrebi, ispitna komisija može u razgovoru s roditeljima, ovisno o utvrđenim sposobnostima i interesima djeteta te mogućnostima škole, dati stručno mišljenje i savjet u svezi izbora instrumenta.